Kwadri ta' Marija Assunta fil-Knejjes Maltin Tista' tgħid li f'ħafna mill-Knejjes li għandna fil-Gżejjer Maltin għandek issib xi Kwadru partikolari li fih ikun hemm ix-xbieha ta' Marija Assunta. Dawn il-Kwadri ma nsibuhomx biss fi Knejjes kbar, iżda wkoll fi Knejjes żgħar li minnhom għandna ħafna fil- Bliet u Rħula tagħna. F'dan l-artiklu għażilt tlieta minn dawn il-Kwadri. Fis-Sagristija tal-Bażilika Santwarju Karmelitan tal-Belt Valletta hemm Kwadru tal-Assunzjoni tal-Madonna li qabel kien f'waħda mill-arzellel tal- Knisja l-qadima. Dan huwa xogħol tal-Artist Alessio Buhagiar li għex bejn is-sena 1696 u s-sena 1769. Kien twieled fil-Belt Valletta u meta kiber laħaq Qassis. m , hu mm Ma tantx għamel kwadri għal knejjes, iżda kien jagħmel f ħafna a xogħol ta ta' restawr kif ukoll dekorazzjonijiet ta' soqfa ta' Palazzi. Fosthom il-Palazz tal-Gran Mastru fil-Belt. F'din ix-xena ta' dan il-kwadru naraw il-figura tal-Assunta mdawwra b'numru t'Anġjli filwaqt li fil-parti t'isfel tat-tila hemm mifruxa d-Dixxipli ta' Ġesu qegħdin iħarsu 'l fuq lejn dan il-Miraklu tassew waħdieni. Kwadru tal-Assunta li jinsab fi Knisja żgħira huwa dak li pinġa l-Artist Michele Busuttil li għex bejn is-sena 1762 u s-sena 1831. Jinsab fil-Knisja ta' Santa Marija magħrufa bħala 'Ta' Duna' li tinsab fi Triq Sant' Andrija f'Ħal Lija. F'dan il-kwadru l-figura tal-Assunta hija waħda grazzjuza ħafna. Fuq wiċċ il-Madonna ħarsa mill-isbaħ ta' qdusija u serenità. Fil-parti t'isfel tal-kwadru jidher San Pietru u San Ġwann warajh. Hawnhekk l-artist ma tantx kellu fejn jimrah fix-xena li kien qiegħed ipinġi minħabba l-fatt li din hija tila ta' daqs żgħir. Ta' min jgħid li dan l-istess Artist pinġa wkoll il-Kwadru Titulari ta' Marija Assunta li llum huwa nkurunat tal- Katidral tal-Belt Victoria f'Għawdex. It-tielet kwadru li għażilt għal dan l-artiklu huwa t'artist mhux magħruf u jinsab fil-Knisja tal- Viżitazzjoni tal-Madonna magħrufa bħala ta' 'Wejda'' fil-limiti tal-Parroċċa tal-Mosta. Dan il-kwadru qiegħed fuq il-ġenb tal-kwadru titulari ta' din il-knisja u fih hemm ix-xena tradizzjonali li narar fi kwadri b'dan is-suġġett. Il-figura tal-Assunta hija waħda kemmxejn statika nieqsa mill-moviment filwaqt li għalkemm ma j: tantx kellu spazju fejn jaħdem fil-parti t'isfel tat- tila l-artist inkluda lit-tnax-il dixxiplu ta' Ġesu. Dawn jidru mdawrin mal-qabar miftuħ b'liżar abjad miftuħ fuq il-ġenb tiegħu. Dawn huma biss tlieta mill-ħafna kwadri ta' Marija Assunta li niltaqgħu magħhom fi knejjes l żgħar. Jekk Alla jrid fil-ħarġa li jmiss ta' dan il- programm nikteb dwar kwadri oħrajn. Il-festa t-tajba lil kulħadd.